Title: Tervetuloa kartuttamaan digiosaamistasi!
Course: Digiperustaidot/Perusteista poluille

Materiaalin tarkoitus

Opetushallituksen rahoittamassa Oikeus osata -hankkeen osiossa Perusteista poluille on tavoitteena ollut kartoittaa ja vahvistaa opiskelijoiden toisen asteen opinnoissa tarvitsemia perustaitoja. Tähän on koottu ja tuotettu materiaalia opiskelijan tarvitsemista digitaidoista.

Materiaalia voi hyödyntää osana pakollista Toiminta digitaalisessa ympäristössä -osa-aluetta tai ohjatusti tai itsenäisesti erityisesti opintojen alkuvaiheessa digitaitojen kartuttamiseksi ja vahvistamiseksi.

Osa materiaalista linkittyy Opetushallituksen rahoittamaan TASE-hankkeeseen ja sen on tehnyt Merja Hakanen. Näiden tehtävien tekijätiedot ovat metadatassa. Muun materiaalin on tehnyt Arja Korhonen, Riikka Mattsson, Heli Tiitinen, Sanna Tuovinen ja Hanna-Maria Yli-Paunu. Kaikki materiaali on lisenssillä CC-BY-NC-SA (Nimeä-Ei-kaupallinen-Jaa samoin).