Title: TASE-hanke Minä digikansalaisena & Gradian Moodle-ohjeet
Course: Digiperustaidot/Perusteista poluille

TASE-hanke:

Hakanen Merja

CC BY-NC-SA 4.0

Minä digikansalaisena

Yhteiskuntamme digitalisoituu koko ajan. Se tarkoittaa, että erilaiset yhteiskunnan palvelut ovat saatavilla sähköisesti. Voit saada palvelua myös perinteisesti toimistoista tai asiakaspalvelupisteistä, mutta sähköinen asiointi on nopeaa ja voit hoitaa asioitasi vaikka kotisohvalta.

Mitä sähköiset palvelut sitten tarkoittavat käytännössä? Se tarkoittaa esimerkiksi, että

- pystyt hoitamaan pankkiasiasi verkkosivun tai mobiilisovelluksen avulla
- pystyt varaamaan ajan terveydenhuoltoon verkkosivun kautta tai katsomaan omia terveystietojasi turvallisesti verkkosivustolta
- voit ostaa tavaroita tai palveluita verkkokaupoista. Jotkut ostamasi palvelut eivät välttämättä ole edes fyysisiä tavaroita, vaan saatat esimerksi ostaa käyttöoikeuden johonkin palveluun.
- käytät vapaa-aikanasi erilaisia sähköisiä palveluita. Monet tv-ohjelmat, sarjat tai elokuvat katsotaan nykyään verkko- tai mobiilisovelluksen kautta, eikä perinteisestä televisiosta. Myös musiikkia kuunnellaan pääsääntöisesti sähköisistä palveluista, eikä artistin levyä välttämättä osteta fyysisenä versiona.
- luet ekirjoja tai kuuntelet äänikirjoja tai podcasteja. Kirjastosta voi esimerkiksi lainata myös cd-levyllä olevia äänikirjoja, mutta useat äänikirjat, ekirjat tai podcastit ovat saatavilla verkkosivun tai mobiilisovellusten kautta.
- hallitset ajankäyttöäsi sähköisen kalenterin avulla, jota tarkkailet esimerkiksi mobiilisovelluksella.
- hyödynnät sähköisiä oppimisympäristöjä, kun kartutat itsellesi omaa osaamista. Pystyt oppimaan uusia asioita paikasta ja/tai ajasta riippumatta, omaan tahtiisi tai ohjatusti.

Digitaidot - minä digikansalaisena

Moodle oppimisympäristönä

Moodle on järjestelmä, josta pääset tutustumaan opintojaksoosi liittyvään materiaaliin, tekemään yhteistyötä ja kartuttamaan osaamistasi erilaisilla aktiviteeteilla. Tämäkin opintojakso on toteutettu Moodlessa. Gradian Moodle löytyy osoitteesta moodle.gradia.fi.

Moodleen kirjautuminen

Moodleen kirjautuminen tapahtuu Gradia -tunnuksilla osoitteessa moodle.gradia.fi. Lue kirjalliset ohjeet Moodleen kirjautumisesta!

Opintojaksolle liittyminen

Gradian Moodlessa olevalle opintojaksolle liittyminen tehdään pääsääntöisesti liittymisavaimen kautta. Opintojakson opettaja toimittaa sinulle linkin opintojaksolle ja tiedon joko kurssiavaimesta tai ryhmäavaimesta, jos opintojaksolla on käytössä ryhmätoimintoja. Saamasi linkki vie sinut suoraan opintojaksolle ja ensimmäiselle kerralla sinulta kysytään liittymisavain. Syötä saamasi avain kenttään.
Ensimmäisen kerran liittymisen jälkeen löydät omat kurssisi Moodlen työpöydältä.

Lue ohjeet opintojaksolle liittymisestä!

Tehtävien palauttaminen Moodlessa

Moodlessa on erilaisia aktiviteettityyppejä. Olet kenties jo kokeillut tämän työtilan osioissa olevia monivalintatehtäviä ja kyselyitä. Yksi tyypillisin aktiviteettityyppi oppimistehtävänä on niin kutsuttu Tehtävä-aktiviteetti, jonka tunnistat luettelomaisesta symbolista.

Lue lisää, kuinka palautat tehtävän Moodlessa!

Katso alta video, kuinka palautat tehtävään vastauksen tiedostona!
https://youtu.be/zF3kHJ50LP4

Katso alta video, kuinka palautat tehtävään vastauksen verkkotekstinä!
https://youtu.be/3TPkSKm22pg

Edistymisen seuranta Moodlessa

Moodlessa on mahdollista seurata visuaalisesti, kuinka opinnot etenevät opintojakson aikana. Jokaisessa Moodlen työtilassa on työtilan sisällä oikeassa laidassa edistymisen seuranta-työkalu. Opettaja valitsee opintojakson tehtävistä ja aineistoista ne, jotka hän haluaa laskea mukaan edistymisen seurantaan. Voit opiskelija seurata etenemistä värikoodien avulla: sininen tarkoittaa tehtävää, jolle et ole vielä tehnyt mitään, vihreä suoritettua tehtävää, punainen keskeneräistä tai hylättyä tehtävää. Voit klikata työkalun palkkeja ja pääset suoraan kyseiseen tehtävään.

Omalta Moodlen työpöydältä näet ympyrädiagrammina eri opintojaksojen edistymisen. Huomaa, että osassa tehtävissä ja aktiviteeteissa hyväksytty suoritus voi tulla opettajan määrittämien kriteerien mukaan, esimerkiksi vaaditun vähimmäispistemäärän ylitettyä, mutta osassa voidaan käyttää tapaa, että opiskelija itse merkkaa tehtävän suoritetuksi. Erotat nämä eri tavat suoritusmerkintäruksista tehtävän vierestä: itsemerkittävät ovat kiinteällä viivalla olevia rukseja ja opettajan määrittämät ovat katkoviivalla.

Lue lisää edistymisen seurannasta!